Hun ble født på Borgestad ved Skien som datter av jernverkseier Herman Løvenskiold og Margrethe Deichman (1708–1759). Inger Løvenskiold valgte å gifte seg med den ubemidlede offiseren Carl Rudolph Schubart (1714–1759), som var 15 år eldre enn henne, enkemann og alenefar. Ekteskapet ble lykkelig, men hans forventede militære karriere uteble. Etterhvert som de fikk flere barn, ble det færre og færre midler å gjøre godt med. Inger slo seg ned i Odense med sine barn, mens ektemannen forsøkte å finne arbeid i København.